NÁVŠTEVNÍCI
Návštevníci
Mladá česká antropologička Zdenka vedie výskum mapujúci dosah globalizácie na komunitu žijúcu v najsevernejšie položenom meste planéty – v Longyearbyene. Klíma sa tu mení najrýchlejšie z celého sveta, ťažbu uhlia vystriedal turizmus a lokalita sa stala stredom geopolitických záujmov. Pod fasádou utopicky idylickej multikultúrnej spoločnosti obyvateľov mesta Zdenka odkrýva ľudské a politické pokrytectvo.
Film Návštevníci sa stal 11. novembra jedným z dvoch víťazných filmov ocenených medzinárodnou porotou 23. ročníka Jedného sveta.
Tento film premietame inkluzívne. Film obsahuje špeciálne titulky a audiokomentár cez slúchadlá – premietania sa môžu zúčastniť aj ľudia so sluchovým aj zrakovým znevýhodnením.
Po filme bude nasledovať diskusia s režisérkou Veronikou Liškovou a protagonistkou Zdenkou Sokolíčkovou.
Návštevníci / Veronika Lišková / Česko, Nórsko, Slovensko / 2022 / 83 min.
nórsky, anglicky, česky
anglické
Slovensko a Česko za ľudské práva
Premietanie
Ďalšie filmy
TRI MINÚTY (PO)ZASTAVENÉ V ČASE
Jedinými známymi filmovými záznamami, ktoré sa zachovali po židovských obyvateľoch poľského mesta Nasielsk z obdobia pred holokaustom, sú tri minúty väčšinou farebných domácich záberov, ktoré natočil David Kurtz v roku 1938. Tieto vzácne minúty prešli detailným prieskumom v snahe odhaliť ľudské príbehy skryté na filmovom páse. Príbeh týchto troch minút otvára cesta Glenna Kurtza, ktorý chce …
MANŽELSTVO
Vzťah Češky Zdenky a Pakistanca Tabiša sa zrodil online pri hraní počítačovej hry Farmville. Tí dvaja spolu najprv hospodárili na virtuálnej farme, lenže vzájomné zalievanie cibule a rajčín postupne prerástlo do romance a nakoniec i svadby. Vyše päť rokov od svadby boli však Zdenka a Tabiš nútení prežívať svoje manželstvo takmer výhradne prostredníctvom internetu, lebo Tabišove žiadosti o vízum do Českej …
ADAM ONDRA: POSUNÚŤ HRANICE
Adam Ondra, najväčšia lezecká ikona súčasnosti, dosahuje fenomenálne športové výkony. Z mlčanlivého introverta sa stala svetová športová hviezda a z túžby liezť úloha vždy zvíťaziť. Cez Adamov príbeh a jeho tvrdú prípravu na olympiádu v Tokiu sledujeme vo filme premenu športového lezenia a športu všeobecne, vplyv komerčných tlakov, médií a divákov túžiacich po šou, na ktorú sa lezecké …